Toutrek - Hoër Landbouskool Oakdale
Toutrek sal altyd 'n sterk skakel in die sportketting wees. Uithou, aanhou, volhou – dit is wat 'n Oakdale-toutrekker definieer. Ongeveer 80 leerders neem gedurende die somer aan toutrek deel.
Die skool se spanne in die verskillende gewigsafdelings wen jaarliks verskeie medaljes tydens die SA-toutrekkampioenskappe. Vanjaar tydens die SA-kampioenskap wat op 18 en 19 Maart te Malmesbury plaasgevind het, het Oakdale skoonskip gemaak deur in verskeie afdelings as wenners aangewys te word.
Oakdale A – goud
Oakdale A – silwer
Oakdale B – brons
Vanjaar se toutrekkampioenskap is gekenmerk deur 'n rekordgetal inskrywings. Dit was die Oakdale-spanne, in hul kenmerkende blou truie en rooi kouse, wat vroeg reeds die oog gevang het met hul fiksheid, vasberadenheid en doelgerigte deelname. Die skool se toutrekafrigters verdien lof vir hul harde werk reeds vanaf September 2021.
Die hoogtepunt van die kompetisie was die oorwinning in die 560 kg-kompetisie. Die oorwinning in die 560 kg-afdeling beteken ook dat Oakdale weer die land as die Proteaspan gedurende September by die wêreldkampioenskap in Nederland gaan verteenwoordig.